ᱵᱚᱨᱚᱜᱚᱰ

ᱵᱚᱨᱚᱜᱚᱰ ᱫᱚ ᱥᱤᱧᱚᱛ ᱨᱮ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱵᱚᱨᱚᱜᱚᱰ ᱦᱚᱱᱚᱛ ᱨᱮᱭᱟᱜ ᱢᱩᱱᱥᱤᱯᱟᱞᱴᱤ ᱠᱟᱱᱟ  ᱾ ᱱᱚᱣᱟ ᱫᱚ ᱵᱚᱨᱚᱜᱚᱰ ᱦᱚᱱᱚᱛ ᱨᱮᱭᱟᱜ ᱮᱰᱢᱤᱱᱤᱥᱴᱨᱮᱴᱤᱵᱽ ᱦᱮᱰᱠᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱦᱳᱲᱳ ᱪᱟᱥᱵᱟᱥ ᱞᱟ.ᱜᱤᱫ ᱵᱟ.ᱲᱛᱤ ᱩᱯᱨᱩᱢ ᱢᱮᱱᱟᱜ ᱠᱷᱟ.ᱛᱤᱨ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱫᱟᱠᱟ ᱴᱩᱠᱩᱡ ᱢᱮᱱᱛᱮ ᱦᱚᱸᱠᱚ ᱢᱮᱛᱟᱜᱼᱟ ᱾

 ᱚᱛᱱᱚ 

ᱵᱚᱨᱚᱜᱚᱰ ᱫᱚ ᱯᱩᱲᱥᱤ ᱯᱚᱱᱚᱛ ᱪᱷᱚᱛᱤᱥᱜᱚᱰ ᱨᱮᱭᱟᱜ ᱥᱤᱢᱟᱹ ᱥᱩᱨ ᱠᱳᱥᱚᱞ ᱨᱮᱭᱟᱜ ᱢᱤᱫ ᱢᱩᱠᱷᱤᱭᱟᱹ ᱦᱟᱹᱴᱤᱧ ᱞᱮᱠᱟᱛᱮ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ  ᱨᱮ ᱢᱮᱱᱟᱜ-ᱟ ᱾ ᱡᱟᱦᱟᱸ ᱨᱮᱭᱟᱜ ᱚᱣᱥᱚᱛ ᱩᱥᱩᱞ ᱫᱚ ᱑᱗᱑ ᱢᱤᱴᱚᱨ (᱕᱖᱑ ᱯᱷᱤᱴ) Falling Rain Genomics, Inc - Bargarh ᱢᱮᱱᱟᱜ-ᱟ ᱾ ᱯᱩᱨᱟᱹ ᱵᱚᱨᱚᱜᱚᱰ ᱦᱚᱱᱚᱛ ᱰᱮᱠᱟᱱ ᱯᱞᱟᱴᱤᱣ ᱨᱮ ᱢᱮᱱᱟᱜ-ᱟ ᱟᱨ ᱵᱟᱡᱟᱨ ᱥᱩᱨ ᱨᱮ ᱯᱩᱨᱩᱵᱽ ᱜᱷᱟᱴ ᱢᱮᱱᱟᱜ-ᱟ ᱾ ᱥᱤᱧᱚᱛ ᱨᱮᱭᱟᱜ ᱚᱛ ᱞᱟᱲᱟᱣ ᱴᱚᱴᱷᱟ ᱞᱮᱠᱟᱛᱮ , ᱵᱚᱨᱚᱜᱚᱰ ᱴᱚᱴᱷᱟ ᱫᱚ ᱵᱟᱨᱟᱝ ᱴᱷᱟᱶ ᱨᱮ ᱦᱟᱹᱡᱩᱜ ᱠᱟᱱᱟ ᱾ ᱨᱮᱞᱣᱮ ᱥᱴᱮᱥᱚᱱ ᱫᱚ ᱡᱷᱟᱨᱥᱩᱜᱩᱰᱟ ᱠᱷᱚᱱ ᱴᱤᱴᱤᱞᱟᱜᱚᱰ ᱫᱷᱟᱹᱵᱤᱡ ᱪᱟᱞᱟᱜ ᱠᱟᱱ ᱰᱤᱵᱤᱠᱮ ᱨᱮᱞᱣᱮ ᱦᱚᱛᱮᱛᱮ ᱥᱮᱵᱟ ᱦᱩᱭᱩᱜ ᱠᱟᱱᱟ ᱾ ᱥᱴᱮᱥᱚᱱ ᱫᱚ ᱢᱩᱠᱷᱤᱭᱟᱹ ᱵᱟᱡᱟᱨ ᱠᱷᱚᱱ ᱥᱩᱢᱩᱝ ᱔ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱭᱟᱜ ᱩᱰᱟᱹᱱ ᱟᱰᱟ ᱫᱚ ᱨᱟᱭᱯᱩᱨ (᱒᱒᱐ ᱠᱤᱹᱢᱤᱹ) ᱟᱨ ᱵᱷᱩᱵᱽᱱᱮᱥᱚᱨ (᱓᱕᱐ ᱠᱤᱹ ᱢᱤᱹ) ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱴᱚᱴᱷᱟ ᱥᱟᱸᱜᱷᱟᱨ ᱞᱟᱹᱜᱤᱫ ᱫᱚ ᱥᱮᱨᱢᱟ ᱨᱮᱭᱟᱜ ᱡᱚᱛᱚ ᱠᱷᱚᱱ ᱥᱚᱨᱮᱥ ᱚᱠᱛᱚ ᱫᱚ ᱚᱠᱴᱚᱵᱚᱨ ᱠᱷᱚᱱ ᱢᱟᱨᱪ ᱛᱟᱞᱟᱨᱮ ᱾ ᱱᱚᱣᱟ ᱚᱠᱛᱚᱨᱮ ᱟᱜ ᱡᱟᱛᱨᱟ ᱯᱟᱨᱟᱵᱽ (ᱱᱚᱣᱟ ᱫᱚ ᱡᱮᱜᱮᱛ ᱨᱮᱭᱟᱜ ᱡᱚᱛᱚ ᱠᱷᱟᱱ ᱢᱟᱨᱟᱝ ᱢᱮᱞᱟᱱ ᱮᱭᱟᱨ ᱛᱷᱤᱭᱮᱴᱚᱨ) ᱠᱟᱱᱟ ᱾ ᱱᱚᱰᱮ ᱫᱚ ᱥᱚᱨᱠᱟᱨᱟᱜ ᱥᱚᱨᱠᱤᱴ ᱦᱟᱣᱩᱥ ᱟᱨ ᱦᱚᱱᱚᱛ ᱨᱮᱭᱟᱜ ᱜᱮᱥᱴ ᱦᱟᱣᱩᱥ ᱥᱩᱨ ᱨᱮ ᱟᱹᱰᱤᱜᱟᱱ ᱱᱟᱯᱟᱭ ᱱᱟᱯᱟᱭ ᱦᱚᱴᱮᱞ ᱢᱮᱱᱟᱜ-ᱟ ᱡᱟᱦᱟᱸᱨᱮ ᱴᱩᱨᱤᱥᱴ ᱟᱨ ᱢᱟᱹᱱᱟᱱ ᱥᱟᱸᱜᱷᱟᱨᱤᱭᱟᱹ ᱠᱚ ᱞᱟᱹᱜᱤᱫ ᱛᱟᱦᱮᱸᱱ ᱞᱟᱹᱜᱤᱫ ᱚᱲᱟᱜ ᱨᱮᱭᱟᱜ ᱦᱚᱸ ᱥᱩᱵᱤᱫᱷᱟ ᱢᱮᱱᱟᱜ-ᱟ ᱾ ᱥᱩᱨ ᱨᱮᱭᱟᱜ ᱧᱮᱢᱮᱞ ᱴᱚᱴᱷᱟ ᱫᱚ ᱦᱚᱱᱚᱛ ᱦᱮᱰᱠᱣᱟᱴᱚᱨ ᱥᱟᱞᱟᱜ ᱱᱟᱯᱟᱭ ᱥᱩᱵᱤᱫᱷᱟ ᱥᱟᱶᱛᱮ ᱡᱩᱲᱟᱹᱭ ᱢᱮᱱᱟᱜ-ᱟ ᱾ 

 ᱱᱨᱩᱥᱤᱝᱦᱚᱱᱟᱛᱷ 

ᱱᱨᱩᱥᱤᱝᱦᱚᱱᱟᱛᱷ ᱫᱚ ᱵᱚᱨᱚᱜᱚᱰ ᱠᱷᱚᱱ ᱑᱑᱒ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱢᱤᱫᱴᱟᱹᱝ ᱜᱮ ᱵᱚᱸᱜᱟ ᱛᱷᱟᱱ ᱠᱟᱱ ᱠᱷᱟᱹᱛᱤᱨ ᱱᱚᱣᱟ ᱫᱚ ᱜᱮᱥᱟᱭ ᱦᱚᱲ ᱠᱚᱣᱟᱜ ᱢᱚᱱᱮ ᱯᱟᱹᱪᱷᱞᱟᱹ ᱛᱤᱱᱟᱹᱜ ᱥᱚᱛᱟᱵᱽᱫᱷᱤ ᱠᱷᱚᱱ ᱡᱟᱹᱫᱩ ᱟᱱᱟᱜ ᱡᱷᱟᱞᱠᱟᱣ ᱛᱮᱭ ᱢᱩᱦᱤᱛ ᱟᱹᱜᱩ ᱟᱠᱟᱫ ᱠᱚᱣᱟ ᱾ ᱱᱚᱣᱟ ᱫᱚ ᱢᱚᱦᱟᱵᱷᱟᱨᱚᱛ, ᱵᱚᱣᱫᱷᱚ ᱡᱩᱜᱽ ᱨᱮᱭᱟᱜ ᱥᱚᱱᱚᱛ ᱵᱩᱨᱩ ᱜᱚᱸᱫᱷᱵᱚᱨᱫᱷᱚᱱ ᱨᱤᱱᱤᱡ ᱵᱚᱸᱜᱟ ᱱᱨᱩᱥᱤᱝᱦᱚᱱᱟᱛᱷ ᱟᱜ ᱢᱤᱫ ᱛᱷᱟᱱ ᱠᱟᱱᱟ ᱾ ᱱᱨᱩᱥᱤᱝᱦᱚᱱᱟᱛᱷ ᱫᱚ ᱦᱤᱱᱫᱩ ᱵᱚᱸᱜᱟ ᱵᱤᱥᱱᱩᱣᱟᱜ ᱢᱤᱫ ᱨᱩᱯ ᱠᱟᱱᱟ ᱾

 ᱱᱟᱜᱟᱢ 

ᱵᱚᱨᱚᱜᱚᱰ ᱨᱮᱫᱚ ᱪᱚᱣᱦᱟᱱ ᱨᱟᱡᱽ ᱵᱚᱝᱥᱚ ᱞᱟᱹᱜᱤᱫ ᱟᱹᱰᱤᱜᱟᱱ ᱠᱤᱞᱟ ᱠᱷᱚᱱ ᱢᱤᱫᱴᱟᱹᱝ ᱢᱮᱱᱟᱜ-ᱟ ᱤᱠᱷᱟᱹᱱ ᱱᱚᱣᱟ ᱤᱫᱤ ᱠᱟᱛᱮ ᱪᱮᱫ ᱦᱚᱸ ᱴᱷᱟᱹᱣᱠᱟᱹ ᱵᱟᱱᱟᱰᱟᱭ ᱫᱚ ᱵᱟᱹᱱᱩᱜ ᱟᱱᱟ ᱾ ᱑᱑ ᱟᱱᱟᱜ ᱥᱚᱫᱤ ᱨᱮᱭᱟᱜ ᱢᱤᱫ ᱫᱷᱤᱨᱤ ᱚᱞ ᱠᱷᱚᱱ ᱱᱚᱣᱟ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜ-ᱟ ᱫᱚ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱢᱩᱲᱩᱛ ᱧᱩᱛᱩᱢ ᱫᱚ ᱵᱚᱜᱚᱨ ᱠᱳᱴᱟ ᱛᱟᱦᱮᱸ ᱠᱟᱱᱟ ᱾ ᱥᱚᱢᱵᱚᱞᱯᱩᱨ ᱨᱤᱱᱤᱡ ᱪᱚᱣᱦᱟᱱ ᱵᱚᱞᱚᱨᱟᱢ ᱫᱮᱵᱽ ᱫᱚ ᱱᱚᱣᱟ ᱴᱚᱴᱷᱟ ᱫᱚ ᱵᱚᱨᱚᱜᱚᱰ ᱢᱮᱱᱛᱮᱭ ᱧᱩᱛᱩᱢ ᱞᱮᱫ-ᱟ ᱾ ᱱᱚᱣᱟ ᱛᱤᱱᱟᱹᱜ ᱚᱠᱛᱚ ᱫᱷᱟᱹᱵᱤᱡ ᱫᱚ ᱟᱡᱟᱜ ᱦᱮᱰᱠᱣᱟᱴᱚᱨ ᱮ ᱵᱮᱱᱟᱣ ᱞᱮᱫ-ᱟ ᱛᱤᱱ ᱡᱚᱦᱚᱜ ᱡᱤᱨᱟᱹ ᱱᱟᱹᱭ ᱫᱷᱟᱨᱮ ᱨᱮ ᱠᱤᱞᱟ ᱠᱚᱭ ᱵᱮᱱᱟᱣ ᱦᱚᱪᱚ ᱞᱮᱫ-ᱟ ᱾ ᱥᱚᱢᱵᱚᱞᱯᱩᱨ ᱨᱤᱱᱤᱡ ᱢᱩᱪᱟᱹᱫ ᱪᱚᱣᱦᱟᱱ ᱱᱟᱨᱟᱭᱟᱬ ᱥᱤᱝ ᱫᱚ ᱵᱚᱨᱚᱜᱚᱰ ᱨᱮᱭᱟᱜ ᱯᱩᱨᱟᱹ ᱚᱛ ᱦᱟᱥᱟ ᱫᱚ ᱵᱟᱨᱭᱟ ᱵᱟᱵᱽᱬᱮ ᱵᱚᱭᱦᱟ ᱠᱨᱩᱥᱱᱚ ᱫᱟᱥ ᱟᱨ ᱱᱟᱨᱟᱭᱚᱬ ᱫᱟᱥ ᱮ ᱮᱢᱟᱦᱟᱫ ᱠᱤᱱᱟ ᱾ ᱡᱟᱦᱟᱸᱭ ᱫᱚ ᱵᱟᱞᱫᱤᱭᱟ ᱨᱟᱭ ᱟᱨ ᱢᱚᱦᱟᱯᱟᱛᱨᱚ ᱨᱟᱭ ᱟᱜ ᱛᱟᱹᱨᱤᱨᱮ ᱜᱚᱸᱰ ᱦᱩᱞᱥᱟᱹᱭᱤᱭᱟᱹ ᱦᱚᱛᱮᱛᱮ ᱠᱤᱱ ᱜᱚᱡ ᱦᱚᱪᱚ ᱞᱮᱱ ᱛᱟᱦᱮᱸᱫ ᱾ ᱵᱚᱨᱚᱜᱚᱰ ᱨᱮᱭᱟᱜ ᱯᱚᱫᱚᱢᱯᱩᱨ ᱥᱚᱵᱽᱰᱤᱵᱷᱤᱡᱚᱱ ᱡᱟᱦᱟᱸ ᱫᱚ ᱵᱚᱨᱟᱥᱚᱢᱵᱷᱟᱨ ᱴᱚᱴᱷᱟ ᱞᱮᱠᱟᱛᱮ ᱩᱯᱨᱩᱢ ᱢᱮᱱᱟᱜ-ᱟ ᱱᱚᱣᱟ ᱫᱚ ᱡᱚᱢᱤᱫᱟᱨ ᱠᱚᱣᱟᱜ ᱦᱮᱰᱠᱣᱟᱴᱚᱨ ᱛᱟᱦᱮᱸ ᱠᱟᱱᱟ , ᱡᱟᱦᱟᱸ ᱫᱚ ᱒᱑᱗᱘ ᱥᱠᱚᱭᱟᱨ ᱠᱤᱹ ᱢᱤᱹ ᱫᱷᱟᱹᱵᱤᱡ ᱯᱟᱥᱱᱟᱣ ᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱵᱚᱨᱚᱜᱚᱰ ᱦᱚᱱᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱚᱵᱽᱰᱤᱵᱷᱤᱡᱚᱱ ᱠᱟᱱᱟ ᱡᱟᱦᱟᱸ ᱨᱮᱭᱟᱜ ᱫᱚ ᱟᱹᱫᱤᱵᱟᱹᱥᱤ ᱟᱹᱜᱩᱣᱟᱹᱱ ᱥᱟᱶ ᱱᱟᱜᱟᱢ ᱦᱚᱸ ᱢᱮᱱᱟᱜ-ᱟ ᱾

 ᱞᱟᱠᱪᱟᱨ 

 ᱟᱜ ᱡᱟᱛᱨᱟ 


 ᱥᱟ.ᱠᱷᱭᱟ.ᱛ 

 ᱵᱟᱦᱨᱮ ᱡᱚᱱᱚᱲ 

 Bargarh District website
 Navratnews.com 
 Maps
 Satellite View
 View 1